গ্রামীণফোন অননেটে কম পয়সায় কথা বলার সুযোগ দিলেও অফনেটে তারা তিন থেকে চারগুণ বেশি বিল নেয়। কখনো কখনো দুই টাকা পর্যন্তও আদায় করে অফনেটে। এই কারণে অভিন্ন কলরেটের তীব্র বিরোধিতা করে প্রস্তাবও দিয়েছিল তারা। কিন্তু তাদের সে প্রস্তাব আমলে নেয়নি বিটিআরসি। গ্রামীণফোনের হেড অব কর্পোরেট অ্যাফেয়ার্স মাহমুদ হোসেন কয়েকদিন আগে সাংবাদিকদের সঙ্গে আলাপকালে বলেছেন, অভিন্ন কলরেট হলে সাধারণ গ্রাহকের খরচ বেড়ে যেতে পারে। কারণ সাধারণ গ্রাহক তাদের সুবিধামতো অননেট প্যাকেজ ব্যবহার করে। সেক্ষেত্রে তারা ৩০ থেকে ৩৫ পয়সায়ও কথা বলার সুযোগ পান। এখন সেটা বেড়ে গেলে গ্রাহকের খরচও বাড়বে।